Diari Oficial de la Generalitat Valenciana


Sumari del DOGV 9041, del 15-03-2021 (2021/2671)

RESOLUCIÓ d'11 de març de 2021, de la Direcció General de Funció Pública, per la qual es convoca una borsa d'ocupació temporal lliure per al nomenament de personal funcionari interí i/o nomenament provisional per millora d'ocupació, en llocs del cos superior tècnic de l'Administració de la Generalitat, A1-01, sector d'administració general, amb el requisit de titulació universitària de Dret.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9041

Data del DOGV
:   15-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2671


Data del document
:   11-03-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ d'11 de març de 2021, de la Direcció General de Funció Pública, per la qual es convoca una borsa d'ocupació temporal lliure per al nomenament de personal funcionari interí i/o nomenament provisional per millora d'ocupació, en llocs del cos superior tècnic de l'Administració de la Generalitat, A1-01, sector d'administració general, amb el requisit de titulació universitària de Dret. [2021/2671]  
La Direcció General de Funció Pública té constituïdes borses d'ocupació temporal per a la provisió de llocs de treball del cos A1-01, superior tècnic d'administració general, sector administració general, derivades de les ofertes d'ocupació pública 2015 i 2010, així com una borsa lliure aprovada per Resolució de 2 de febrer de 2018. Posteriorment, i per l'article 11 bis de l'ordre reguladora, per Resolució de 19 de maig de 2020, de la direcció general, es va resoldre donar publicitat a la relació de persones aprovades del primer exercici de les proves selectives d'accés al cos A1-01, convocatòria 32/16, pel torn de promoció interna i segon exercici per al torn lliure, convocatòria 31/16, així com la relació de persones aprovades del primer examen de les proves selectives d'accés a l'A1-01 per al torn lliure, convocatòria 31/16. S'apliquen amb l'ordre establit en la normativa reguladora de borses d'ocupació temporal.  
La cobertura dels llocs enquadrats en el cos A1-01, fins hui, s'ha realitzat amb els integrants d'aquestes borses i llistat d'aprovats. No obstant això, actualment hi ha una necessitat de proveir un nombre elevat de llocs d'aquest cos, si bé classificats amb el requisit de Llicenciatura/Grau en Dret i no obstant això, no resulta possible la seua cobertura, en no disposar d'aspirants amb aquesta titulació universitària. Per això, resulta necessària la constitució d'una borsa lliure que els seus integrants disposen d'aquesta titulació amb la finalitat de ser nomenats funcionaris interins o en millora d'ocupació. El personal que es trobe inclòs en aquesta borsa lliure, serà cridat sempre que no hi haja personal disponible en les borses d'ocupació temporal derivades d'oferta d'ocupació pública, inclosa la derivada de l'oferta d'ús de 2016, i en la borsa lliure de 2018.  
L'article 34.5 del Decret 3/2017, de 13 de gener, pel qual s'aprova el Reglament de selecció, provisió i mobilitat del personal de la funció pública valenciana, preveu que, en absència de borses d'ocupació temporal o esgotades aquestes, i en tant es constituïsquen les resultants de l'oferta d'ocupació pública, puguen constituir-se borses.  
L'Ordre de 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'administració de la Generalitat, disposa en el seu article 1, que aquesta té per objecte regular la constitució i funcionament de les borses d'ocupació per a la selecció i nomenament de personal funcionari o contractat laboral temporal, segons corresponga a la naturalesa jurídica funcionarial o laboral dels llocs que es pretenga cobrir, o si fa el cas, nomenament provisional per millora d'ocupació.  
  
L'article 4.1.b.3r de la citada ordre disposa que podran constituir-se borses d'ocupació temporal resultants d'una convocatòria pública, específica i extraordinària de la direcció general competent en matèria de funció pública, quan calga atendre llocs de treball específics o addicionals derivats de la seua classificació.  
Davant la manca d'aspirants disponibles amb la titulació de Dret i la necessitat de cobrir llocs la cobertura dels quals està autoritzada, aquesta direcció general considera necessari tramitar, de conformitat amb allò que disposa l'article 4.2 de l'esmentada ordre, la constitució de la present borsa per procediment d'urgència.  
En ús de les facultats que té conferides aquesta Direcció General de Funció Pública, oïda la Comissió de seguiment, de conformitat amb el que s'estableix en el Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, escau convocar la constitució de la borsa amb caràcter urgent i a l'efecte, resolc:  
  
Primer. Convocatòria de la borsa d'ocupació temporal  
Convocar pel procediment d'urgència la constitució de la borsa d'ocupació temporal del cos A1-01, superior de gestió d'administració general de l'Administració de la Generalitat, amb el requisit de Llicenciatura/Grau en Dret per al nomenament de personal funcionari interí o nomenament provisional per millora d'ocupació, a fi que, quan les necessitats del servei ho requerisquen, puguen proveir-se provisionalment llocs de treball classificats per a la seua provisió per aquest personal de l'administració de la Generalitat, de conformitat amb el que estableix l'Ordre 18/2018, de 23 de juliol, de 2018, de la Conselleria de Justícia, Administració Pública, Reformes Democràtiques i Llibertats Públiques.  
  
Segon. Integrants de la borsa  
1. Per a formar part de la borsa es precisa:  
a) Estar en possessió del títol de Llicenciatura/Grau en Dret o complides les condicions per a obtindre'l abans de la finalització del termini de presentació de sol·licituds. Les equivalències dels títols al·legats hauran de justificar-se per les persones interessades. En el cas de titulacions obtingudes a l'estranger s'haurà d'estar en possessió de la credencial que acredite la seua homologació.  
b) Nacionalitat: tindre la nacionalitat espanyola o d'un estat membre de la Unió Europea o d'algun estat al qual li siga aplicable la llibertat de circulació de treballadors. Independentment de la seua nacionalitat, el cònjuge de les i els espanyols i de les persones nacionals d'altres estats membres de la Unió Europea i quan així ho preveja el corresponent tractat, el cònjuge dels nacionals d'algun estat en els quals siga aplicable la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els cònjuges podran participar els descendents i els del seu cònjuge, menors de vint-i-un anys o majors d'aquesta edat que visquen a les seues expenses.  
c) Edat: ser major de 16 anys i no haver aconseguit l'edat de jubilació.  
d) Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
e) Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos objecte de la convocatòria.  
2. El personal interí o en millora d'ocupació que, a la data de finalització del termini de presentació de sol·licituds assenyalat en la base cinquena, estiga exercint un lloc de treball enquadrat en el cos A1-01, per al qual haguera sigut nomenat de la borsa/llista gestionada per aquesta Direcció General, haurà de sol·licitar la seua integració en la present borsa en el termini de presentació de sol·licituds, si bé no podrà ser nomenat en tant cesse en lloc del citat cos i s'active.  
3. Els requisits hauran de reunir-se en el moment de finalització del termini de presentació de sol·licituds. La possessió del requisit de titulació s'acreditarà dins del termini de presentació de sol·licituds, llevat que ja conste acreditat i inscrit en el Registre de Personal de l'Administració de la Generalitat, i en aquest cas bastarà al·legar-lo. La resta dels requisits exigits hauran d'acreditar-se abans del seu nomenament, en el termini que per l'òrgan competent es concedisca a aquest efecte.  
3. L'ordre de prelació en la borsa s'obtindrà de la suma de la puntuació obtinguda d'acord amb el barem de mèrits que s'expressa en l'apartat següent. En cas d'igualtat de puntuació, prevaldrà l'obtinguda pel personal amb diversitat funcional. Si l'empat es produeix entre persones amb diversitat funcional, es triarà la de major grau de discapacitat. Si encara persisteix l'empat, s'estarà a la puntuació obtinguda en cada apartat del barem, començant pel primer. Finalment, es dirimirà a favor de la persona sol·licitant de major edat.  
  
  
Quart. Barem de mèrits  
1. Experiència professional. Es valorarà fins a un màxim de 36 punts l'experiència professional de les persones participants d'acord amb la puntuació següent:  
a) Temps de serveis prestats en llocs de treball de l'administració de la Generalitat, o dels seus organismes autònoms les competències en matèria dels quals de personal s'exercisquen per la conselleria competent en matèria de funció pública, que pertanguen al cos A1-01: 0,15 punts per cada mes complet de servei en actiu.  
b) Temps de serveis prestats en llocs de treball de l'administració de la Generalitat, o dels seus organismes autònoms les competències en matèria dels quals de personal s'exercisquen per la conselleria competent en matèria de funció pública, no contemplats en l'anterior apartat: 0,10 punts per cada mes complet de servei en actiu.  
c) Temps de serveis prestats en altres administracions públiques, entitats públiques empresarials de la Generalitat i altres entitats de dret públic del sector públic de la Generalitat, en llocs amb iguals funcions a les corresponents al cos A1-01: 0,08 punts per cada mes complet de servei en actiu.  
2. Proves selectives. Es valorarà fins a un màxim de 50 punts, segons la puntuació obtinguda pels següents conceptes:  
a) Fins a un màxim de 25 punts per haver superat la totalitat de les proves eliminatòries, o si fa el cas, una puntuació proporcional al nombre de proves superades en el concurs oposició per a l'ingrés en l'Administració de Generalitat en el cos superior tècnic de l'Administració de la Generalitat, sector d'administració general, corresponent a l'IPK-3448 per al personal de l'Administració de la Generalitat, convocatòries 31/16 i 32/16.  
b) Fins a un màxim de 25 punts assignats proporcionalment a la suma de les notes de les proves realitzades per l'aspirant en el concurs oposició per a l'ingrés en l'Administració de Generalitat en el cos superior tècnic de l'Administració de la Generalitat, sector d'administració general, corresponent a l'JOB-8713 per al personal de l'Administració de la Generalitat, convocatòries 31/16 i 32/16.  
c) Fins a un màxim de 12 punts, per la superació de proves en anteriors processos selectius d'accés al cos superior tècnic de l'Administració de la Generalitat, A1-01, sector d'administració general, corresponent a l'YZT-3314 per a l'ingrés en l'Administració de la Generalitat, valorant 3 punts per prova aprovada de les dues últimes convocatòries.  
  
3. Valencià. La valoració dels coneixements de valencià s'efectuarà puntuant, fins a un màxim de 8 punts, el nivell més alt obtingut dels següents:  
  
Nivells Puntuació  
A1 0,5  
A2 (oral) 1  
B1 (elemental) 3  
B2 4  
C1 (mitjà) 6  
C2 (superior) 8  
  
  
Addicionalment, però sense depassar el límit de 8 punts, es valoraran els certificats de capacitació tècnica (llenguatge administratiu, llenguatge als mitjans de comunicació i correcció de textos), expedits per la Junta Qualificadora de Coneixements de Valencià, amb 0,5 punts cadascun.  
4. Idiomes comunitaris. Es valorarà fins a 4 punts el coneixement de llengües oficials de la Unió Europea, diferents de la llengua espanyola segons els nivells especificats en la taula adjunta.  
El coneixement de cada idioma comunitari es valorarà conforme a les puntuacions per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conformement a l'Escala que es detalla en la taula adjunta al present punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig), i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula següent:  
  
5. Altres titulacions. Es valorarà la possessió de títols acadèmics iguals o superiors al que siga exigit per a l'acompliment dels llocs a cobrir fins a un màxim de 4 punts, assignant 2 punts per:  
a) Cada titulació que s'acredite de superior nivell acadèmic a l'establida com a requisit de participació en la borsa.  
b) Cada titulació addicional del mateix nivell acadèmic de l'acreditada com a requisit de participació en la borsa.  
6. Grau de discapacitat. Si la persona aspirant acredita un grau de discapacitat igual o superior al 33 per cent se li assignaran 5 punts i si acredita un grau igual o superior al 65 % la puntuació serà de 10 punts. Aquesta circumstància pot ser al·legada i puntuada en qualsevol moment en què s'acredite, així com rectificada en cas de millora de la persona després d'una revisió.  
  
Cinqué. Acreditació dels mèrits i situacions  
Sense perjudici del que es disposa en la normativa general reguladora del procediment administratiu comú, i en tant no siga possible la comprovació telemàtica entre administracions dels mèrits al·legats, en el termini concedit a aquest efecte, els requisits i mèrits s'acreditaran pel personal aspirant de la següent forma:  
1. Experiència professional: certificacions oficials expedides per l'òrgan competent de l'administració corresponent.  
a) Als exclusius efectes del present barem, els llocs de treball la naturalesa jurídica dels quals haja sigut objecte de modificació, es considerarà que sempre han tingut la mateixa classificació que posseïsquen en el moment de la sol·licitud d'integració en la borsa corresponent. Igualment, els llocs es consideraran que sempre han pertangut al cos, escala, APF o categoria professional en la qual es van integrar.  
b) Respecte dels serveis prestats i al·legats per les persones aspirants en llocs de treball de l'administració de la Generalitat, gestionats per la direcció general amb competències en matèria de Funció Pública, seran comprovats d'ofici.  
2. Proves selectives: es comprovarà d'ofici la puntuació obtinguda en cadascun dels exercicis realitzats per les i els aspirants.  
3. Valencià: certificacions oficials expedides o homologades per la Junta Qualificadora de Coneixements de Valencià. Únicament es valoraran els certificats provisionals mentre la Junta no haja expedit les corresponents certificacions definitives.  
4. Idiomes comunitaris: títols, diplomes i certificats expedits per les escoles oficials d'idiomes, per les Universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com els que s'indiquen en la normativa, per la qual s'estableix un sistema de reconeixement de la competència en llengües estrangeres en la Comunitat Valenciana.  
A l'efecte d'acreditar aquest mèrit cal tindre en compte que les paperetes no serviran com a acreditació.  
5. Altres titulacions: titulacions acadèmiques oficials expedides per òrgan competent. En aquells supòsits en què l'expedició del títol es trobe en tràmit, es podrà acreditar mitjançant la presentació del certificat acadèmic de finalització d'estudis expedit per la Universitat, juntament amb el rebut de l'abonament de les taxes corresponents.  
  
Respecte a les titulacions acadèmiques no universitàries, si no es presenta el títol oficial, podran acreditar-se les mateixes mitjançant certificació de l'autoritat educativa competent, en la qual haurà de constar necessàriament el número de registre, número de sèrie i data d'expedició i si fa el cas, indicació del llibre i el foli. En el supòsit de trobar-se en tràmit l'expedició del títol, podrà presentar-se certificat acadèmic de finalització d'estudis expedit per l'òrgan competent juntament amb el rebut d'abonament de les taxes corresponents.  
6. Persones amb diversitat funcional: certificat acreditatiu del grau de discapacitat igual o superior al 33 per cent expedit per l'òrgan competent. Així com certificat de capacitats a l'efecte de demanda d'ocupació, o si escau, l'acreditació d'haver-lo sol·licitat.  
  
Sisé. Sol·licituds de participació i procediment de constitució  
1 Les persones aspirants hauran de presentar la sol·licitud d'inscripció, el full d'autobaremació i la documentació acreditativa del compliment dels requisits a què es refereix l'apartat tercer, així com dels mèrits al·legats, en el termini de cinc hàbils, comptats des de l'endemà de la publicació de la present resolució en el Diari Oficial de la Generalitat Valenciana.  
2. La sol·licitud d'inscripció i el full d'autobaremació a què es refereix l'apartat anterior, es troba disponible en l'enllaç següent de la pàgina web de la conselleria de Justícia, Interior i Administració Pública, http://www.justicia.gva.es/web/recursos-humanos. Haurà d'emplenar-se en el web i presentar-se exclusivament mitjançant presentació telemàtica.  
3. Les persones queden vinculades a les dades que hagen fet constar en la seua sol·licitud. Si els requisits o els mèrits ja consten acreditats i inscrits en el Registre de Personal de l'Administració de la Generalitat, bastarà al·legar-ho.  
4. Transcorregut el termini de presentació de sol·licituds, es publicarà en la web un llistat provisional de persones admeses i excloses amb la valoració dels seus mèrits i relació de persones admeses i excloses, procedint a la seua integració en la borsa d'acord amb la puntuació resultant. Es farà públic en la pàgina web de la Conselleria de Justícia, Interior i Administració Pública,   
http://www.justicia.gva.es/web/recursos-humanos.  
5. Els aspirants exclosos i aquells aspirants admesos que hagen d'esmenar o aclarir algun mèrit disposaran d'un termini de cinc dies hàbils, comptats a partir de l'endemà de la publicació del llistat provisional, per a al·legar les consideracions pertinents sobre la valoració provisional de mèrits. No podrà invocar-se cap mèrit que no haja sigut al·legat en la sol·licitud d'inscripció. La Comissió de seguiment estudiarà les al·legacions presentades i, formularà proposta de llistat definitiu a la Direcció General de Funció Pública, que dictarà resolució i ordenarà la seua publicació en la citada web.  
6. En el cas que el nombre de sol·licituds siga molt superior a l'estimació de vacants que es preveja cobrir, la Comissió de seguiment d'ocupació temporal podrà acordar l'exclusió d'aquelles persones sol·licitants que no superen, segons l'autobaremació efectuada, una determinada puntuació mínima.  
7. Els mèrits que no consten inscrits i que no s'acrediten de la manera establida en la present convocatòria no es valoraran, així com els mèrits al·legats, hauran d'haver sigut obtinguts amb anterioritat a la data de finalització del termini de presentació de sol·licituds d'inscripció en borsa.  
  
Seté. Àmbit territorial de les borses  
1. L'àmbit territorial d'aquesta borsa d'ocupació és de caràcter provincial i la provisió de llocs s'efectuarà de conformitat al que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques.  
2. Les persones interessades hauran d'indicar en la seua sol·licitud d'inscripció les províncies en les quals estigueren interessats d'obtindre destí, i no s'admetran, excepte causa justificada acordada per la Comissió de seguiment d'ocupació temporal, posteriors canvis o ampliacions de província.  
  
Huité. Normes de funcionament  
1. La present borsa s'ajustarà en el seu funcionament al que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, així com als criteris de la Comissió de seguiment de borses.  
2. Els llocs seran proveïts per ordre de puntuació en el barem, amb les excepcions a l'ordre de prelació previstes en l'ordre reguladora.  
  
3. El personal que es trobe inclòs en aquesta borsa, serà cridat sempre que no hi haja personal disponible en les borses d'ocupació temporal derivades d'oferta d'ocupació pública vigent, així com de la borsa lliure constituïda per Resolució de 2 de febrer de 2018.  
  
Nové. Recursos  
1. La present resolució posa fi a la via administrativa i contra aquesta cal interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà de la publicació, de conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques.  
2. De no recórrer en reposició i conformement al que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant del jutjat contenciós administratiu de València, en el termini de dos mesos a comptar des de l'endemà de la publicació d'aquesta resolució.  
3. Les citacions a comparéixer en els recursos contenciosos administratius, que se substancien contra la present resolució, es realitzaran mitjançant la inserció del corresponent edicte en el Diari Oficial de la Generalitat Valenciana.  
  
València, 11 de març de 2021.- El director general de Funció Pública: David Alfonso Jarque.